দ্রোহের কার্নিভালে আইনভঙ্গের অভিযোগে ফের থানায় তলব ৫ ডাক্তারকে

কলকাতা: গত বছর দুর্গাপুজোর (Durga Puja 2025) বিসর্জনের কার্নিভালের দিন রেড রোডে সরকারি কর্মসূচি চলাকালীন ধর্মতলায় আরজি কর আন্দোলনের (RG Kar Case) সঙ্গে যুক্ত চিকিৎসকেরা আয়োজন করেছিলেন ‘দ্রোহের কার্নিভাল’ (Droher Carnival)। প্রায় ১১ মাস পর সেই অনুষ্ঠান ঘিরে আইনভঙ্গের অভিযোগে পাঁচজন চিকিৎসককে তলব করেছে হেয়ার স্ট্রিট থানা।

নোটিস অনুযায়ী, এ দিন হাজিরা দিতে হবে সিনিয়র চিকিৎসক ও আন্দোলনের অন্যতম নেতা উৎপল বন্দ্যোপাধ্যায়, পূণ্যব্রত গুণ এবং জুনিয়র ডাক্তার অনিকেত মাহাতো, দেবাশিস হালদার ও অর্ণব মুখোপাধ্যায়কে। তাঁদের বিরুদ্ধে ভারতীয় ন্যায় সংহিতা (বিএনএস)-এর একাধিক ধারায় মামলা হয়েছে। এর মধ্যে রয়েছে সরকারি কর্মীকে কাজে বাধা, বেআইনি সমাবেশ, জনপথে বাধা সৃষ্টি এবং মহিলার শ্লীলতাহানির মতো গুরুতর অভিযোগ।

আরও পড়ুন: ধর্ষণ মামলায় নিম্ন আদালতের ভূমিকা নিয়ে ক্ষুব্ধ সুপ্রিম কোর্ট

পুলিশ সূত্রে খবর, গত বছর ১২ অক্টোবর ও ১৫ অক্টোবরের দুটি এফআইআর-এর তদন্তের জন্যই এই তলব। আন্দোলন ঘিরে আগেও একাধিক চিকিৎসক নেতা ও সংগঠককে বিভিন্ন থানায় ডাকা হয়েছে। এবার ফের ডাক পড়ায় চিকিৎসক মহলে শুরু হয়েছে তীব্র আলোড়ন।

দেখুন আরও খবর: